**Vögele | Spēcīgi kopā "Formula 1" sacīkšu trases rehabilitācijai**

**Wirtgen Group mašīnas izveido jaunu segumu Spā-Frankošampas trasē**

**Izaicinošā Spā-Frankošampas sacīkšu trase Beļģijā tika atjaunota ar mērķi uzlabot tās pievilcību skatītājiem un, pats galvenais, uzlabot autosportistu drošību.**

Spā-Frankošampas trases būvniecības projekts visiem iesaistītajiem radīja īpašus izaicinājumus, jo tā nebija svaiga rasējuma izveidota trase, kā tas parasti notiek, bet gan pastāv jau vairāk nekā 100 gadus un ietver parastus ceļus. Uzņēmuma "Dromo Circuit Design" izpilddirektors Jarno Zaffelli, kura vadītais uzņēmums īstenoja projektu, uzsver, ka šis rehabilitācijas uzdevums bija ļoti sarežģīts, jo īpaši trases viļņotā reljefa dēļ. Trasē ir ekstrēmi posmi ar 20 % slīpumu, piemēram, leģendārā Oružas (Eau Rouge) un Radijonas (Raidillon) līkumu kombinācija. Papildu izaicinājumu sagādāja līkums "La Source" (avots), jo šajā vietā trasē ietek avota ūdens. Lai nodrošinātu maksimālu braucēju drošību sarežģītajā Spā-Frankošampas trasē, tika izvirzīti īpaši stingri noteikumi attiecībā uz asfalta seguma līdzenumu un saķeri.

**Pieredze un zināšanas sacensībā par kvalitāti**

Ar beļģu uzņēmumu "Bodarwé" tika noslēgts līgums par asfalta seguma ieklāšanu. Līmeņa izmaiņas līkumainajā sacīkšu trasē ir izaicinājums gan asfalta klāšanas komandai, gan arī sacīkšu braucējiem. "Jau gadiem ilgi esam sadarbojušies ar darbuzņēmējiem, kas izmanto Wirtgen Group tehniku. Mēs ļoti labi pazīstam šīs mašīnas un zinām, ko tās nodrošina kvalitātes un uzticamības ziņā," skaidro Zaffelli.

**Stingras prasības nodrošina optimālus rezultātus, klājot seguma virskārtu**

Projekta mērķis bija uzklāt jaunu segumu 505 m garā posmā no Oružas ielejas līdz slavenajam “Formula 1” līkumam Radijonā. Vēl 206 m garu posmu bija paredzēts ieklāt T9Car “Formula 1” līkuma zonā uz ziemeļiem, kā arī 701 m jaunajiem T8Moto un T9Moto motociklu sacensību līkumiem. Lai nodrošinātu optimālu ceļa posmu kvalitāti, klājēju komandai tika izvirzītas turpmāk minētās prasības. Uzklāšana bija jāveic nepārtraukti, ar ātrumu no 3 līdz 4 metriem minūtē. Asfalta materiāla temperatūra tika noteikta 180 °C, lai saglabātu pietiekami lielu laiku blīvēšanai pat pie zemām āra temperatūrām, kas tobrīd valdīja. Vēl viena prasība bija nepārtraukti uzraudzīt un dokumentēt ieklātā seguma temperatūru.

**Benninghoven iekārta īpašu materiālu izgatavošanai**

Materiāla sastāvam ir būtiska nozīme “Formula 1” trases seguma kvalitātē. Formulu, šajā gadījumā ar segvārdu "Le Noir", "Dromo" izstrādāja īpaši Spā-Frankošampas trasei saskaņā ar Starptautiskās automobiļu federācijas (FIA) noteikumiem. Tā tiek turēta noslēpumā. Materiāls tika sajaukts asfalta maisīšanas iekārtā, kas pieder "Bordarwé" meitasuzņēmumam "Boreta" S.A. Benninghoven TBA 4000 asfalta rūpnīca raksturo augstākie kvalitātes un ražošanas standarti, kā arī plašs iespēju klāsts.

**Trīs Vögele SUPER 1800-3 aprīkoti ar Big MultiPlex Ski un citām funkcijām**

Kad ar Wirtgen W 220i aukstā asfalta frēzi, kas aprīkota ar LEVEL PRO ACTIVE frēzēšanas dziļuma regulētāju un 3D kontrolierīci, attiecīgajos posmos tika noņemta virsmas kārta, tika iedarbinātas trīs Vögele SUPER 1800-3i mašīnas. To uzdevums bija ieklāt trīs 4,1-4,3 m platas joslas bez šuvēm, izmantojot pārbaudīto metodi "karsts pie karsta".

Lai nodrošinātu maksimālu garenisko līdzenumu, katrs no trim ieklājējiem tika aprīkots ar AB 500 TV ieklāšanas šabloniem un “Big MultiPlex Ski”. Uz “Big MultiPlex Ski” mainīgajiem nesējiem tika uzstādīti trīs daudzkameru ultraskaņas sensori, no kuriem katrs skenēja saistvielu kārtu / blakus esošo virsmas kārtu un nodrošināja precīzu seguma ieklāšanu.

**Pilnīga kontrole ar WITOS “Paving Docu” un “Roadscan”**

Trīs ieklājēji tika aprīkoti ar WITOS "Paving Docu", kurā iebūvēta "RoadScan" temperatūras mērīšanas sistēma, ieklāšanas temperatūras uzraudzībai un reģistrēšanai. Sistēma reģistrēja ne tikai asfalta temperatūru, bet arī citus asfaltēšanas parametrus: ģeometriju, virsmas laukumu, attālumu un ieklātā asfalta apjomu. "Bodarwé" būvdarbu vadītājs Sebastjēns Dandrifoss (Sébastien Dandrifosse) bija ļoti apmierināts: "WITOS "Paving Docu" ir ideāli piemērots temperatūras kontrolei tieši uz vietas; tieši tur mums ir nepieciešama informācija, lai varētu nekavējoties novērst jebkādas novirzes."

**Komandas darbs augstākajā līmenī**

Mašīnas un cilvēki strādāja kopā, ievērojot visaugstākos standartus leģendārajā sacīkšu trasē Beļģijas Ardēnu kalnos. Projekta prasības bija ļoti augstas, taču operatori izmantoja tehniku un tehnoloģijas, lai pārvarētu visus izaicinājumus. Sacensību trases projektēšanas komanda bija pārsteigta arī par Wirtgen Group sniegto atbalstu, kā rezumē Jarno Zaffelli: "Viņu tehniskās komandas atbalsts bija ļoti labs un ārkārtīgi svarīgs. Veicot seguma ieklāšanas darbus, kurus nav viegli atkārtot, ir ļoti iedrošinoši, ja jums līdzās ir šādi eksperti."

**ATTĒLI:**

  
V\_1355\_264\_PR.jpg

Leģendārais Radijonas līkums ar 20 % slīpumu ir viens no lielākajiem izaicinājumiem seguma klāšanas darbiem. Jaunā skatītāju tribīne kalna galā.

  
V\_1355\_053\_PR.jpg

Optimāla līmeņa un slīpuma kontrole: visi trīs Vögele ieklājēji ir aprīkoti ar “Big MultiPlex Ski”, kas nodrošina maksimālu līdzenumu.

  
V\_1355\_099\_PR.jpg

WITOS "Paving Docu" vienmēr nodrošina asfaltēšanas komandai pilnīgu kontroli pār loģistiku un asfaltēšanas temperatūru.

  
V\_1355\_195\_PR.jpg

Augstākie kvalitātes un ražošanas standarti asfalta ražošanai: Benninghoven TBA 4000 iekārta bija pirmā, kas tika izgatavota jaunajā Benninghoven ražotnē Vitlihā (Wittlich).

  
V\_1355\_002\_PR.jpg  
Attēls no gaisa, kurā redzami jaunie T8Moto un T9Moto motociklu sacensību līkumi tradīcijām bagātajā Spā-Frankošampas sacīkšu trasē: trīs SUPER 1800-3i klājēji ieklāja segumu bez šuvēm, izmantojot metodi "karsts pie karsta".

*Piezīme: Šīs fotogrāfijas ir paredzētas tikai ieskatam. Reprodukcijai publikācijās, lūdzu, izmantojiet fotogrāfijas ar 300 dpi izšķirtspēju, kuras var lejupielādēt no Wirtgen Group vietnes.*

|  |  |
| --- | --- |
| Lai iegūtu papildinformāciju  lūdzu, sazinieties:  WIRTGEN GROUP  Sabiedrisko attiecību departaments  Reinhard-Wirtgen-Straße 2  53578 Vindhāgena  Vācija  Tālrunis: +49 (0) 2645 131 – 1966  Fakss: +49 (0) 2645 131 – 499  E-pasts: PR@wirtgen-group.com  www.wirtgen-group.com |  |